cyanic-selkie/wikianc huggingface dataset:
Մաիթրեյի Ռամակրիշնան
Կարիերա
2019 թվականին Today-ն անվանել է նրան տասնութ «Ռահվիրաներից» (Groundbreakers) մեկը, ինչը նշանակում է, որ նա այն աղջիկներից է, որոնք ոչնչացնում են արգելքները և փոխում են աշխարհը ։ Նրա ելույթը հեռուստաշոուում դրական գնահատականների է արժանացել քննադատների կողմից ։ Variety ամսագիրն ասել է, որ այն «բեկումնային ելույթ» էր  ։
Արտաքին հղումներ
Կատեգորիա:2000-ականների ծնունդներ Կատեգորիա:Կանադացի դերասանուհիներ Կատեգորիա:21-րդ դարի դերասանուհիներ
Մենք (ֆիլմ, 2020)
«Մենք» (Мы), Համլետ Դուլյանի ռուսական ֆանտաստիկ կինոնկարը, որը դեռևս էկրաններ չի բարձրացել    ։
Սյուժե
Ֆիլմի գործողությունները տեղի են ունենում ապոկալիպսիսից հետո։ Սյուժեի կենտրոնում գտնվում է D-503 անունով ճարտարագետ, որը զբաղվում է տիեզերանավի կառուցմամբ․..
Ծանոթագրություններ
Կատեգորիա:Ռուսերեն ֆիլմեր
Ռուկովիշնի Լոգ
Ռուկովիշնի Լոգ (Рукавишный Лог), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պալոմիցա գետի ձախ ափում՝ 39 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամա ավազանային շրջանին, գետի ջրատնտեսային տեղամասը Վյատկա գետն է։։ Գետի գետային ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.
Տոմսկի շրջան
Ստեղծվել է 1930 թվականին։ Վարչական կենտրոնը՝ Տոմսկ ։
Աշխարհագրություն
Շրջանի տարածքի մակերեսը կազմում է 10064,2 կմ²։
Բնակչություն
2011 թվականի մարդահամարի արդյունքներով շրջանում բնակվում էր 68800 մարդ։ Բնակչության խտությունը կազմում էր 6,84 մարդ/կմ²։
Արտաքին հղումներ
Կատեգորիա:Տոմսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Պուդեգա (գետ)
Պուդեգա (Пудега), գետ Ռուսաստանում, հոսում է Վոլգոգրադի մարզով։ Գետաբերանը տեղակայված է Տոշնի գետի աջ ափին՝ 35 կմ հեռավորության վրա։ Գետի երկարությունը 27 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մոդ Ադամս
Մոդ Ադամս (Maud Adams, ), շվեդ դերասանուհի։ Հայնտի է նրանով, ով երկակի անգամ խաղացել է Ջեյմս Բոնդի աղջկա դերը «Ոսկե ատրճանակով մարդը» (1974) և «Ութոտնուկը» (1983) ֆիլմերում։ Հայտնվել է նաև «Հայացք սպանությանը» ֆիլմի էպիզոդներում։
Սկիզբը
Մոդ Ադամսը ծնվել է 1945 թվականի փետրվարի 12-ին Գուստավ և Տիրա Վիկստրեմների ընտանիքում։ Մայրը եղել է հարկային տեսուչ, իսկ հայրը՝ ֆինանսային քննիչ։ 1963 թվականին նրա նկարը ուղարկել են գեղեցկության մրցույթի, որն անցկացնում էր «Ալլերս» ամսագիրը։ Ադամսը հաղթում է այդ մրցույթում և սկսում է իր մոդելի կարիերան։
Կարիերա
Ադամսը սկսել է իր աշխատանքը «Ֆորդ» մոդելային գործակալությունում, տեղափոխվել է Փարիզ, իսկ հետո Նյու Յորք։ Այդ ժամանակ նա համարվում էր ամենաբարձր վարձատրվող և պահանջված մոդելը աշխարհում։ Դերասանի կարիերան նրա համար սկսվել է 1970 թվականին «Տղաները խմբում» ֆիլմից, որտեղ նա խաղում էր մոդելի դեր։ Նա մասնակցել է այլ հեռուստասերիալներում և ֆիլմերում, ինչպիսիք են «Ջեյնը և կորած քաղաք», «Նինա Շերոյի գաղտնի մահը» և այլն։
Անձնական կյանք
1966 թվականին ամուսնացել է լուսանկարիչ Ռոյ Ադամսի հետ, սակայն 1975 թվականին նրանք ամուսնալուծվեցվել են։ 1999 թվականի մայիսի 23-ին նա ամուսնանում է երկրորդ անգամ, դատավոր Չառլզ Ռումինի հետ։ Երեխաններ չունեն։ Տնօրինում է կալիֆոռնիական կոսմետիկական կազմակերպությունը՝ «Scandinavian Biocosmetics, LLC» : Կարողանում է խոսել շվեդերեն, անգլերեն, գերմաներեն, ֆրանսերեն և իտալերեն ։
Արմավիր (միջնադարյան քաղաք)
Արմավիր քաղաք, Ք. հ. 9-րդ դարից՝ Մեծ Հայքի Բագրատունիների թագավորության կազմում։ Կազմավորվել է Հայոց Արմավիր մայրաքաղաքի հիմքի և շրջակա ագարակների՝ մայրաքաղաքի արևելյան թաղամասեր հիմքի վրա։ Բագրատունիների օրոք ունեցել է ավելի քան 10 հազար բնակիչ և թագավորության չորրորդ քաղաքն էր։
Մոդ Ադամս
Արտաքին հղումներ
Կատեգորիա:Շվեդ դերասանուհիներ Կատեգորիա:Պոլիգլոտներ Կատեգորիա:Շվեդ մոդելներ Կատեգորիա:Կինոդերասանուհիներ Կատեգորիա:Դերասանուհիներ այբբենական կարգով
Արմավիր (միջնադարյան քաղաք)
Մատենագրությունից, ինչպես նաև Արմավիրի պեղումների արդյունքներով հայտնի են
13-րդ դարում թաթար մոնղոլները գրավեցին և ավերեցին Արմավիր քաղաքը։
18-րդ դարի առաջին կեսին, Երևանի պարսկական խանի որոշմամբ, սկիզբ դրվեց Արմավիր մայրաքաղաքի ավերակների ավերմանը։ Քաղաքը հանդիսացավ որպես «պատրաստի քարհանք» ավերակների մոտակայքում կառուցվող նոր բերդի, նոր բնակավայրի և տեղացիների բնակելի տների կառուցման համար։
Սարդարապատի մահալի հրամանատարի՝ «սարդար» համար Արմավիր մայրաքաղաքի և Արմավիր քաղաքի ավերակները հանդիսացա որպես «պատրաստի քարհանք»՝ 1813 թվականից սկսած Սարդարապատի անապատում կառուցել Սարդարաբադի բերդը (Sardari Berd (Armenian: Սարդարի Բերդ։ deriven from Sardar Persian: سردار‎; )։
Արմավիր քաղաքի թաղամասերի և շրջակա ագարակների հիմքի վրա 17-19-րդ դդ ձևավորվեցին նախ ագարակային, ապա գյուղական համայնքներ, որոնք ներկայումը կազմում եմ Արմավիրի մարզի Արմավիր, Հայկավան, Այգեշատ, Բամբակաշատ, Ջրաշեն, Նոր Արտագերս, Նալբանդյան գյուղերը։
Ալես Ադամովիչ
Ալեքսանդր (Ալես) Միխայլովիչ Ադամովիչ (Аляксандр (Алесь) Міхайлавіч Адамовіч, Александр Михайлович Адамович, ), բելառուս գրող, սցենարիստ, քննադատ, գրականագետ, փիլիսոփայական գիտությունների դոկտոր (1962), պրոֆեսոր (1971), Բելառուսի գիտությունների ազգային ակադեմիայի անդամ (1980)։ Գրել է ռուսերեն և բելառուսերեն։
Կենսագրություն
Ծնվել է 1927 թվականի սեպտեմբերի 3-ին բժշկի ընտանիքում։ Մայրը Մեծ հայրենական պատերազմի ժամանակ, փրկելով որդուն Գերմանիա տանելուց, դպրոցական վկայականում նրա ծննդյան թվականը փոխել էր ավելի ուշի։ Պատանի Ալեքսանդրը 1942-1943 թվականներին, լինելով դեռևս դպրոցական, օկուպացիայի ժամանակ եղել է պարտիզանական ջոկատի անդամ։ Այդ ընթացքում ֆաշիստներն անընդհատ կրակի էին տալիս բելառուսական հարյուրավոր գյուղեր և ոչնչացնում էին բնակիչներին։ Ավելի ուշ Ադամովիչը գրեց իր ամենանշանավոր գործը՝ «Խատինյան զրույցը» և «Արի ու տես» ֆիլմի սցենարը, որը հիմնված էր նրա կյանքի իրական պատմության վրա պատերազմում որպես լրատար և պարտիզան եղած ժամանակ։
1944 թվականին նա վերսկսեց շարունակել կրթությունը։ Սովորել է Լենինոգորսկի լեռնամետալուրգական տեխնիկումում։ Պատերազմից հետո նա ընդունվեց Բելառուսի պետական համալսարան, որտեղ նա սովորում է բանասիրության բաժնում և 1950 թվականին ավարտում այն, իսկ 1953 թվականին՝ ասպիրանտուրան։ Այնուհետև Մոսկվայի պետական համալսարանում անցել է ռեժիսորների և սցենարիստների երկամյա բարձրագույն դասընթացներ, ավարտել է 1964 թվականին։ 1950 թվականից Մինսկում աշխատել է բանասիրության և գրաքննադատության ոլորտում, ավելի ուշ՝ կինոմատոգրաֆիայի։ Խորհրդային գրողների միության անդամ է եղել 1957 թվականից։ 1954—1962 թվականներին աշխատել է Յա. Կուպալայի անվան գրականության ինստիտուտում։ 1962 թվականին դարձել է բանասիրական գիտությունների դոկտոր։ 1962—1966 թվականներին Մոսկվայի Մ. Լոմոնոսովի անվան պետական համալսարանում դասավանդել է բելառուսական գրականություն, հեռացվել է աշխատանքից մի գրություն ստորագրելուց հրաժարվելու պատճառով Յու. Դանիելի և Ա. Սինյավսկու դատապարտմամբ։ 1967-1987 թվականներին կրկին աշխատել է Յա. Կուպալայի անվան գրականության ինստիտուտում (1976 թվականից՝ կառավարչական բաժնում)։ 1976 թվականին «Խատինյան զրույցի» համար գրականության ոլորտում պարգևատրվել է Յակուբ Կոլասի Բելառուսի պետական մրցանակով։ Ապրել և աշխատել է Մոսկվայում սկսած 1986 թվականից և եղել է քաղաքի բելառուս համայնքի ակտիվ անդամ։
Մահացել է երկրորդ անգամ եղած կաթվածից։ Թաղված է Մոգիլյովի մարզի Բաբրուսկի շրջանի Գլուշա քաղաքային ավանում ։
Ստեղծագործություն
Տպագրվել է որպես քննադատ (1953-ից), արձակագիր (1960-ից) և հրապարակախոս։ Ադամովիչի ստեղծագործությունները թարգմանվել են 21 լեզուներով։ Բազմիցս տպագրվել է «Գրական թերթում», «Մոսկովյան լուրեր» թերթում, «Գրական հարցեր», «Դրոշակ», «Նոր աշխարհ», «Ազգերի բարեկամություն» ամսագրերում։
Ալեքսինի շրջան
Ալեքսինի շրջան (Алексинский район), մունիցիպալ շրջան Ռուսաստանի Դաշնության Տուլայի մարզում։
Ալես Ադամովիչ
Գրականություն
Կատեգորիա:Բանասիրական գիտությունների դոկտորներ Կատեգորիա:Բելառուս գիտնականներ Կատեգորիա:Անկախության ակտիվիստներ Կատեգորիա:Մոսկվայի պետական համալսարանի շրջանավարտներ Կատեգորիա:Սցենարիստներ այբբենական կարգով Կատեգորիա:Խորհրդային տղամարդ գրողներ Կատեգորիա:Սցենարիստների և ռեժիսորների բարձրագույն դասընթացների շրջանավարտներ Կատեգորիա:20-րդ դարի տղամարդ գրողներ Կատեգորիա:Բելառուսի պետական համալսարանի շրջանավարտներ Կատեգորիա:ԽՍՀՄ գրողների միության անդամներ Կատեգորիա:ԽՍՀՄ կինեմատոգրաֆիստների միության անդամներ Կատեգորիա:Կաթվածից մահացածներ Կատեգորիա:Բելառուս գրականագետներ Կատեգորիա:Բելառուս պատմաբաններ Կատեգորիա:Բելառուս գրողներ Կատեգորիա:Հայրենական մեծ պատերազմի պարտիզաններ Կատեգորիա:Բելառուս ռեժիսորներ Կատեգորիա:20-րդ դարի գրողներ Կատեգորիա:Խորհրդային սցենարիստներ Կատեգորիա:Փիլիսոփայական գիտությունների դոկտորներ
Ալեքսինի շրջան
Ստեղծվել է 1924 թվականին։ Վարչական կենտրոնը՝ Ալեքսին ։
Յոհան Գալթունգ
Յոհան Վինսենթ Գալթունգ ՝ նորվեգացի սոցիոլոգ, խաղաղության և հակամարտության ուսումնասիրությունների գիտակարգի հիմնադիր ։
Ալեքսինի շրջան
Աշխարհագրություն
Շրջանի տարածքի մակերեսը կազմում է 982,5 կմ²։
Յոհան Գալթունգ
1959 թ․ Գալթունգը հիմնադրել և մինչ 1970 թ․ ղեկավարել է Օսլոյի Խաղաղության հետազոտությունների ինստիտուտը (ՕԽՀԻ)։ 1964 թ․ հիմնադրել է Խաղաղության հետազոտությունների ամսագիրը։  Օսլոյի համալսարանում 1969 թ․ ստանձնել է աշխարհում առաջին՝ խաղաղության և հակամարտության ուսումնասիրություններին նվիրված ամբիոնի վարիչի պաշտոնը։ Այնուհետև 1977 թվականին հրաժարվելով Օսլոյում դասավանդելուց՝ սկսել է դասախոսություններով հանդես գալ մի շարք այլ համալսարաններում։ Իբրև վաստակավոր պրոֆեսոր՝ 1993-2000 թվականներին Հավայան համալսարանում դասավանդել է խաղաղագիտություն։ Տեղափոխվելով Կուալա Լումպուր՝ մինչև 2015 թվականը դասավանդել է  Մալազիայի միջազգային իսլամական համալսարանում ։
Ալեքսինի շրջան
Բնակչություն
2010 թվականի մարդահամարի արդյունքներով շրջանում բնակվում էր 75968 մարդ։ Բնակչության խտությունը կազմում էր 77,32 մարդ/կմ²։
Յոհան Գալթունգ
Գալթունգը 1950-ական թվականներից հանդիսանում է Նոր ձախակողմյանների շարժման կարկառուն ներկայացուցիչ։ Հայտնի է 1950-ականներին սոցիոլոգիայի ոլորտում, 1960-ականներին՝ քաղաքագիտության, 1970-ականներին՝տնտեսագիտության և պատմության, իսչպես նաև  1980-ականներին մակրոպատմության, մարդաբանության և աստվածաբանության ոլորտներում կատարած իր ներդրումներով։ Գալթունգը հանդիսանում է «խաղաղության հետազոտություն» տերմինի հեղինակը ։ Մշակել է մի շարք ազդեցիկ տեսություններ, ինչպես օրինակ, դրական եւ բացասական խաղաղության, ստրուկտուրալ բռնության, հակամարտության ևհակամարտության կարգավորման տեսությունները, խաղաղաշինության հայեցակարգը, իմպերիալիզմի կառուցվածքային տեսությունը և Միացյալ Նահանգների՝ միաժամանակ թե՛հանրապետություն և թե՛ կայսրություն լինելու տեսությունը ։ Հաճախ հանդես է եկել արևմուտքի՝ Գլոբալ հարավի նկատմամբ վերաբերմունքի քննադատական գնահատականով։ 1987 թվականին արժանացել է «Ճիշտ ապրուստի» մրցանակին «խաղաղությանը հանգեցնող պայմանների ու հանգամանքների» համակարգված և բազմաշերտ ուսումնասիրության  համար։ Ինչպես նաև, արժանացել է բազմաթիվ այլ մրցանակների և շնորհակալագրերի։
Ալեքսինի շրջան
Արտաքին հղումներ
Կատեգորիա:Տուլայի մարզ Կատեգորիա:Ռուսաստանի շրջաններ ըստ դաշնային սուբյեկտների
Յոհան Գալթունգ
Կյանքը
Գալթունգը ծնվել է Օսլոյում ։ 1956 թվականին Օսլոյի համալսարանում ձեռք է բերել ակադեմիական աստիճան մաթեմատիկայի ոլորտում, իսկ մեկ տարի անց՝ սոցիոլոգիայի դոկտորի կոչում։
Ե՛վ հայրը, և՛ պապը եղել են բժիշկներ։ Գալթունգն ամուսնացել է երկու անգամ, և ունի երկուական զավակ յուրաքանչյուր կնոջից։
Կարիերա
Մագիստրոսի աստիճան ստանալուց հետո Գալթունը տեղափոխվում է Նյու Յորք և ավելի քան երկու տարի դասավանդում Կոլումբիայի համալսարանի Սոցիոլոգիայի ամբիոնում ։ 1959 թվականին վերադառնալով Օսլո՝ հիմնում է Խաղաղության հետազոտությունների միջազգային ինստիտուտը (ԽՀԻՕ)։ Ղեկավարելով այն մինչ 1969 թվականը՝ Գալթունգն այն Նորվեգիայի սոցիալական հետազոտությունների ինստիտուտի կազմում գործող բաժնից վերածում է  անկախ գիտահետազոտական ինստիտուտի, որը ֆինանսավորվում է Նորվեգիայի կրթության նախարարության կողմից ։
1964 թվականին Գալթունգը հիմնում է խաղաղագիտությանը նվիրված առաջին գիտական՝ Խաղաղության հետազոտությունների ամսագիրը : Նույն թվականին ունենում է իր ուրույն ներդրումը Խաղաղության միջազգային հետազոտությունների ասոցիացիայի հիմնադրման գործում։
Գալթունգը ականավոր գործիչ է, ով սոցիոլոգիայի տարբեր ոլորտներում ունեցել է իր ուրույն ներդրումը։ Հրատարակել է ավելի քան 1000 հոդված և 100 գիրք ։ Տնտեսագետ և խաղաղության ջատագով Քենեթ Բոլդինգը Գալթունգի մասին նշել է, որ վերջինիս «ներդրումն այնքան մեծ է և բազմաշերտ, որ դժվար է հավատալ՝ այն արվել է մարդու կողմից» ։ Գալթունգը նաև Նորվեգիայի գիտությունների ակադեմիայի անդամ է ։
Հիմնական գաղափարներ
Գալթունգն առաջինն էր, որ խաղաղաշինությունը վերածեց հայեցակարգի։ Այն ենթադրում է այնպիսի համակարգերի հաստատում, որոնք հանգեցնում են կայուն խաղաղության կամ խաղաղության կայունությանը։ Իսկ ահա խաղաղություն կերտող կառույցները պետք է վերհանեն  կոնֆլիկտների բուն պատճառները և նպաստեն խաղաղության կառավարման և հակամարտությունների լուծման տեղական կարողություններին ։
Գալթունգն իր կյանքի ընթացքում զբաղեցրել է տարբեր կարևոր պաշտոններ միջազգային հետազոտական խորհուրդներում և եղել խորհրդատու տարբեր միջազգային կազմակերպությունների համար։ 2004 թվականից ի վեր անդամակցում է ՄԱԿ-ի Ժողովրդավարական կոմիտեի Խորհրդատվական մարմնին։
Հեղինակել է բազմաթիվ էմպիրիկ և տեսական հոդվածներ, որոնք հիմնականում առնչվում են խաղաղության և հակամարտությունների ուսումնասիրությանը։ Գալթունգի գործունեությունն աչքի է ընկնում ինչպես իր առաջադրած յուրահատուկ գաղափարներով, այնպես էլ իր կողմից՝ նորարարությանը և միջգիտակարգայնությանը վերագրվող հույժ կարևորությամբ։
Գալթունգը նաև հիմք է դրել Խաղաղության լրագրություն հայեցակարգին, որը գնալով ավելի մեծ կարևորություն է ձեռք բերում հաղորդակցման և լրատվության աշխարհում։
Գալթունգը հանդիսանում է հետևյալ հասկացությունների հեղինակը՝
Միացյալ Նահանգները՝ միաժամանակ թե՛ հանրապետություն և թե՛ կայսրություն
Յոհան Գալթունգի համոզմամբ՝ ԱՄՆ-ն միաժամանակ և՛ հանրապետություն է, և՛ կայսրություն, իսկ վերջիններիս միջև տարբերակումը, ըստ Գալթունգի, խիստ անհրաժեշտ է։ ԱՄՆ-ն մի կողմից սիրված է իր հանրապետական հատկանիշների համար, իսկ մյուս կողմից՝ խիստ անցանկալի երկրից դուրս ծավալած զինված հարձակումների պատճառով։ Վերոնշյալ հանրապետական հատկանիշների թվում են ազատության գաղափարը, ամերիկյան աշխատանքային էթիկան և դինամիկան, աշխատանքային արդյունավետությունն ու ստեղծարարությունը։ Մյուս կողմից, սակայն, քննադատության են արժանի ԱՄՆ-ի ռազմական և քաղաքական մանիպուլյացիաները՝ համակցված ագրեսիվությամբ, ամբարտավանությամբ, բռնությամբ և կեղծավորությամբ, ինչպես նաև ամերիկացի հանրության շրջանում  այլ մշակույթների մասին իրազեկվածություն ցածր մակարդակով և ծայրահեղ նյութապաշտությամբ։
Կանխատեսումներ
Խորհրդային Միության փլուզումից ի վեր՝ Գալթունգը տարբեր կանխատեսումներ է արել այն մասին, թե ԱՄՆ-ն երբ կդադարի գերտերություն լինելուց։ Այս դիրքորոշումը հանգեցրել է որոշակի հակասությունների։ 2004 թվականին հրատարակված իր մի հոդվածում Գալթունգը թվարկում է 14 «հակասություններ», որոնք կարող են հանգեցնել ԱՄՆ-ի կայսրության «փլուզմանն ու անկմանը» ։ Իրաքի պատերազմի սկսվելուց հետո նա վերանայում է իր կանխատեսումը «ԱՄՆ-կայսրության անկման» մասին ՝ այն համարելով արդեն անհերքելի փաստ ։ Գալթունգն այժմ Ամերիկա կայսրության (սակայն ոչ Ամերիկա հանրապետության) անկումը կանխատեսում է 2020 թվականին։ Նրա պնդմամբ՝ Մեծ Բրիտանիայի, Ռուսաստանի և Ֆրանսիայի պես Ամերիկայի Հանրապետությունն առանց կայսրության շատ ավելի հեռանկարային է։
Քննադատություն
Իր գործունեության ընթացքում Գալթունգի արված որոշ հայտարարություններ և տեսակետներ քննադատության են արժանացել, մասնավորապես՝ նրա՝ սառը պատերազմի ընթացքում և դրանից հետո արևմտյան երկրների քննադատությունը և այն, ինչը նրա քննադատներն ընկալում են որպես դրական վերաբերմունք Խորհրդային Միության, Կուբայի և կոմունիստական Չինաստանի նկատմամբ։ Բրյուս Բաուերի 2007 թվականին City Journal ամսագրում հրապարակված և National Post- ում նույն տարվա փետրվարին արդեն Բարբարա Քեյի հեղինակած հոդվածներում քննադատվում են Գալթունգի որոշ հայտարարություններ հատկապես Կոմունիստական Չինաստանի վարած քաղաքականության նկատմամբ դրական վերաբերմունք արտահայտելու համար։
Աշխատանքներ
Գալթունգը հրատարակել է ավելի քան հազար հոդված և հարյուրից ավելի գիրք ։
Հյուսիսային Բոլշայա
Հյուսիսային Բոլշայա (Северная Большая), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կարյուգ գետի ձախ ափում՝ 36 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Վետլուգա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.
Ուիլյամ Հաննա
Ուիլյամ Դենբի «Բիլ» Հաննա (William Denby "Bill" Hanna ), ամերիկացի մուլտիպլիկատոր, ռեժիսոր, պրոդյուսեր և Ջոզեֆ Բարբերայի հետ միասին «Hanna-Barbera» ընկերության համահիմնադիր։
Կարիերա
1937 թվականից Ուիլյամ Հաննան աշխատել է «Metro-Goldwyn-Mayer» ստուդիայի սցենարի բաժնում, այնտեղ ծանոթացել է Ջոզեֆ Բարբերայի հետ․ այդ ժամանակից ի վեր նրանք աշխատել են միասին։ 1940 թվականին նրանք ստեղծել են կատվի և մկան մասնակցությամբ իրենց առաջին՝ «Puss Gets the Boot » ֆիլմը, որը աղմկալից հաջողություն է ունեցել և առաջադրվել է «Օսկար» կինոմրցանակի։ Երիտասարդ ռեժիսորները վերադարձել են իրենց հերոսներին՝ տալով նրանց Թոմ և Ջեր անուները և շարունակել են նրանց մասին մուլտֆիլմներ ստեղծել ։
1960-ական թվականների վերջին Hanna-Barbera ընկերությունը դարձել է բիզնեսում ամենահաջողակ հեռուստատեսային մուլտիպլիկացիոն ստուդիան ՝ արտադրելով հեռուստատեսային այնպիսի ծրագրեր, որոնք դարձել են հիթեր («Թոմն ու Ջերին», «Ֆլինսթոուններ», «Scooby-Doo» և այլն)։
Արտաքին հղումներ
Կատեգորիա:Հուլիսի 14 ծնունդներ Կատեգորիա:1910 ծնունդներ Կատեգորիա:Մարտի 22 մահեր Կատեգորիա:2001 մահեր Կատեգորիա:Ամերիկացի մուլտիպլիկատորներ Կատեգորիա:Ամերիկացիներ իռլանդական ծագմամբ Կատեգորիա:«Էմմի» մրցանակի դափնեկիրներ Կատեգորիա:Ամերիկացի ռեժիսորներ Կատեգորիա:Ամերիկացի պրոդյուսերներ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի կինոռեժիսորներ Կատեգորիա:Ամերիկացի գրողներ Կատեգորիա:Ամերիկացի նկարիչներ Կատեգորիա:Ամերիկացի հեռուստապրոդյուսերներ Կատեգորիա:Հնչյունավորողներ
Նորաձև աքսեսուարներ
Նորաձևության մեջ աքսեսուարը տարր է, որի օգտագործումը յուրահատուկ տեսք է հաղորդում հագուստին, և նաև լրացնում է այն ։ Տերմինը կիրառութայն մեջ է մտել 19-րդ դարից։
Տարատեսակներ
Աքսեսուարները բաժանվում են երկու մեծ խմբի․ աքսեսուարներ, որոնք նախատեսված են կրելու և աքսեսուարներ որոնք նախատեսված են հագնելու համար։ Աքսեսուարները, որոնք կրում ենք, հետևյալն են․ պայուսակներ, ակնոցներ, հովհարներ, անձրևանոցներ, դրամապանակներ, ձեռնափայտեր և ծիսական թրեր։ Այն աքսեսուարները, որոնք հագնում ենք հետևյալն են․ ժակետներ, կոշիկներ, փողկապեր, գլխարկներ (կանացի), գոտիներ, կախակապեր, ձեռնոցներ, ձեռնամուշտակներ, զարդեր, Ժամացույցներ, Պարեգոտներ, Շալեր, Շարֆեր, Գուլպաներ և Զուգագուլպաներ ։
Պատմություն
Վիկտորյան նորաձևության ժամանակաշրջանում աքսեսուարները, որպիսիք էին արևապաշտպան հովանոցները, ձեռնոցները, հիմնականում կրում էին կանայք և դրանով պարզ էր դառնում նրանց դասակարգը։ Այս դարաշրջանում կար մի միտում, որ կանայք պետք է ձգտեին ավելի համեստ ապրելակերպի։ Հետևաբար կանայք օգտագործում էիր ձեռնոցներ և դիմակներ, որպեսզի ծածկեին իրենց ձեռքերն ու դեմքը։ 16-րդ դարի սկզբին Իտալիայում գլխարկների վրայի նշանները, որոնք ամրացվում էին որպես զարդ, ցույց էին տալիս նաև կրողի սոցիալական պատկանելությունը։ Այդ նշանները հաճախ զուգակցվում էին դեկորատիվ սրերի, թրերի և ձիերի երախակալների հետ։ Գլխարկները հաճախ զարդարվում էիր էմբլեմներով, որոնք պարունակում էին հետաքրքիր պատկերներ՝ կրողի ցանկությամբ ։
Ծանոթագրություններ
Կատեգորիա:Հագուստ
Գասբեկի ամրոց
Գասբեկի ամրոց (Kasteel van Gaasbeek), գտնվում է Լեննիկ կոմունայում, Բրյուսելից հարավ-արևմուտք (բելգիական Ֆլամանդական Բրաբանտ նահանգում) ։ Ամրոցին կից գտնվում է արհեստական լճերի կասկադը, բնական այգիներ։
Պատմություն
Գասբեկի ամրոցը առաջին անգամ կառուցել են մոտավորապես 1236 թվականին, Գոտֆրիդ Լուվենսկու կողմից, Ֆլանդրիա և Էնո հարևաններից պաշտպանվելու նպատակով։ Մինչև Ֆրանսիակաան հեղափոխությունը ամրոցը հանդիսանում էր Գասբեկ կոմսերի տոհմական տունը։ Կոմսերից մեկը բրյուսելյան բնակչությանը տրամադրեց իր դեմ, ինչի հետևանքով 1388 թվականին քաղաքացիները քանդեցին ամրոցը։ 16-րդ դարի սկզբին Գորն կոմսերը ամրոցի փլատակների վրա հիմնեցին նոր ամրոց. 16-րդ դարի կեսերին այն պատկանում էր կոմս Էգմոնտին։ 1695 թվականին Պֆալցի համար մղվող պատերազմի ժամանակ, ամրոցը կողոպտվեց ֆրանսիական բանակի կողմից։
1887-1889-ական թվականներին ամրոցը վերակառուցվեց ճարտարապետ Շառլ Ալբերի կողմից, ստանալով ներկայիս տեսքը։ 1921 թվականին մարկիզ Վիսկոնտին, ամրոցի վերջին տիրուհին այն փոխանցեց Բելգիա պետությանը, 1924 թվականին այնտեղ թանգարան բացեցին, իսկ 1980 թվականին ամրոցը անցավ Ֆլամանադալեզու համայնքին։
Հավաքածու
Հավաքածուի հիմնական մաս են կազմում 15-16-րդ դարերի իրեր՝ մարկիզ Վիսկոնտիի հավաքածուից, ինչը ամրոցում ստեղծում է Վերածննդյնան դարաշրջանի մթնոլորտ։ 2004 թվականի ապրիլին բացվեց թանգարանային նոր թև, որտեղ ի թիվս այլ իրերի ցուցադրվում է Վիսկոնտիի յուրահատուկ սանհանգույցը, 19-րդ դարի երկրորդ կեսին վերագրվող իրերով, պարբերաբար անցկացվում է Guerlain բույրերի դեգուստացիա, վերջինս հանդիսանում է թանգարանի հովանավորը։ Թանգարանի արխիվում պահվում է 13-17-րդ դարերին պահտկանող փաստաթղթեր։
Ամրոցի թանգարանը և այգին այցելուների համար բաց են ապրիլի 1-ից մինչև նոյեմբերի 4-ը։ Այգին հասանելի է այցելուների համար միայն կազմակերպված խմբերով զոբոսավարի ուղեկցությամբ։
Արտաքին հղումներ
Կատեգորիա:Բելգիայի թանգարաններ Կատեգորիա:Բելգիայի դղյակներ Կատեգորիա:1924 հիմնադրված թանգարաններ
Քրաշ (երգիչ)
Շին Հյո Սոբ (հանգըլ՝ 신효섭, ), մասնագիտորեն հայտնի է որպես Crush (հանգըլ՝ 크러쉬), հարավկորեացի R&B և Հիփ հոփ երգիչ Amoeba Culture գործակալությունում։ Նա առաջնաելույթ է կատարել 2012 թվականին "Red Dress" սինգլով և թողարկել է մեկ ստուդիական «Crush On You» ալբոմը։
Կարիերա
Հյո Սոբը իր առաջնաելույթը կատարել է "Red Dress" սինգլով՝ TakeOne-ի մասնակցությամբ, 2012 թվականի դեկտեմբերի 7-ին ։ Հաջորդ տարում նա թողարկել է երկու սինգլ՝ "Crush On You" և "어디 갈래 (Where Do You Wanna Go)" Թեվանի և Գարիի մասնակցությամբ։
Նա թողարկել է մեկ այլ սինգլ "가끔 (Sometimes)" անվանումով 2014 թվականի ապրիլին ։ Նա նաև համագործակցել է Գեկոյի հետ, "Hug Me" սինգլի համար։ Օգոստոսին, նա կատարել է "잠 못드는 밤 (Sleepless Night)" սինգլը SBS հեռուստաալիքի « Ամեն ինչ լավ է, սա սեր է» դորամայի համար։ Նա այնուհետև թողարկել է "SOFA" երգը՝ հոկտեմբերին ։
2015 թվականին, նա համագործակցել է Zion.T-ի հետ "그냥 (Just)" սինգլի համար։ Երգը թողարկվել է 2015 թվականի հունվարի 30-ին, և զբաղեցրել է առաջին հորիզոնականը Gaon սիգնլների հիթ-շարքում ։ Նրանք նաև հաղթել են «Լավագույն համագործակցություն և միավորում» մրցանակը 17th Mnet Asian երաժշտական մրցանակաբաշխության ժամանակ։ Հուլիսին, նա թողարկել է "Oasis" սինգլը, որում համագործակցել է Block B-ի խմբի անդամ Զիկոյի հետ ։ Նա նաև անցկացրել է իր առաջին միանձնյա համերգը «Crush On You» անվանումով նոյեմբերի 13-ին և 14-ին ։
2016 թվականի հունվարին, հայտարարվել է, որ Քրաշը թողարկելու է նոր սինգլ Girls' Generation խմբի անդամ Թեյոնի մասնակցությամբ ։ "Don't Forget" երգը Թեյոնի մասնակցությամբ թողարկվել է հունվարի 22-ին և զբաղեցրել է առաջին հորիզոնականը է Show Champion-ում հունվարի 27-ին, դառնալով նրա կարիերայի առաջին երաժշտական հաղորդումը ։
Արտաքին հղումներ
Կատեգորիա:Հարավկորեացի երգիչներ Կատեգորիա:Հարավկորեացի պարային երաժիշտներ Կատեգորիա:Հիփ հոփ երգիչներ
Լե Գրանդ Աբերժեման
Լե Գրանդ Աբերժեման (Le Grand-Abergement), համայնք Ֆրանսիայի Ռոն Ալպեր մարզում՝ Էնի գավառի Բերենո կանտոնում (Նանտյուա շրջան)։ Զբաղեցնում է 31,92 քառակուսի կիլոմետր տարածք ։
INSEE կոդը՝ 01176։
Բնակչություն
Ըստ 2010 թվականի մարդահամարի տվյալների՝ համայնքի բնակչության թվաքանակը եղել է 109։
Ծանոթագրություններ
Կատեգորիա:Ֆրանսիայի բնակավայրեր
Սկիզեռլիի տուն (Տագանրոգ)
Սկիզեռլիի տուն (Дом Скизерли), ճարտարապետության, պատմության և մշակույթի  հուշարձան Ռուսաստանի Ռոստովի մարզի Տագանրոգ քաղաքում։ Գտնվում է Տուրգենևի նրբանցք, 3 հասցեում ։
Պատմություն
1840-ական թվականներին Տուրգենևի նրբանցք, 3 հասցեում ճարտարապետ Պատրիկոյի նախագծով կառուցվել է նոր երկհարկանի տուն։ Նրա առաջին սեփականատիրուհին էր թուրքահպատակի կին Մարիա Ռաֆաիլովնա Քսանտոպորսովան։ Այս հասցեում գտնվող բակային շինությունների մի մասը նշվում էր որպես Պալասովների ընտանիքի տնատիրություն ։
1860-ական թվականներին առանձնատունը դարձավ տիտուլյար խորհրդականի տիկնոջ` Նադեժդա Իվկովայի սեփականությունը ։
XIX դարի վերջում տունը կրկին փոխեց տիրոջը. այն ձեռք բերեց Տագանրոգի անձնական պատվավոր քաղաքացի Վասիլի Վլասովիչ Սկիզեռլին։ Նրա տան տարածքների մի մասը հատկացվել էր Ապահովագրության ռուսական ընկերության կարիքների և բեռների տեղափոխման համար։ Շենքը գնահատվել էր 12 հազար ռուբլի։ Սկիզեռլի ընտանիքին տունը պատկանել է մինչև 1920-ական թվականների սկիզբը ։
1992 թվականին շենքը ճանաչվել է ճարտարապետության հուշարձան և պահպանվում է օրենքով ։
Նկարագրություն
Երկհարկանի տունը կառուցվել է քարե հիմքի վրա։ Տանիքին տեղադրվել էր ճաղաշար ։ Տան ճակատը զարդարում էր զարգացած պսակող քիվը, որի տակ գտնվում էր ծեփածո ականթատերևներից ծոփորը։ Ճառագայթաձև և եռանկյունաձև զարդաքիվերը գտնվում էին պատուհանների վերևում։ Քարե կամարը վեր էր խոյանում դռնակի վրա, դարպասը զարդարված էր կիսասյուներով ։
Ծանոթագրություններ
Կատեգորիա:Ռուսաստանի մշակութային ժառանգություն Կատեգորիա:Տագանրոգի շենքեր և կառույցներ Կատեգորիա:Տագանրոգի տեսարժան վայրեր
Գովզան
Գովզան , գետ Ատրպատականում։ Հիշատակվում է Աստվածաշնչում։ Ենթադրաբար նույնացվում է Տիգրիսի վտակ Ամարդոսի հետ ։
Ծանոթագրություններ
Կատեգորիա:Հայկական լեռնաշխարհի գետեր
Ջեյն Ֆրանկլին
Ջեյն Ֆրանկլին (Լեդի Ֆրանկլին) (Jane Franklin, ), անգլիացի ճանապարհորդ, մեցենատ, հայտնի բևեռախույզ սըր Ջոն Ֆրանկլինի կինը, ով կազմակերպել և ֆինանսավորել է յոթ արկտիկական էքսպեդիցիաներ՝ գտնելու Արկտիկայում անհետ կորած իր ամուսնուն։ Նա առաջին կինն է, ով արժանացել է Թագավորական աշխարհագրական ընկերակցության ոսկե մեդալի։ Այս հանրահայտ արտահայտության հեղինակն է. «Ինչ- որ չցանկացավ անել Պետությունը, արեց Կինը!» ("What the Nation Would Not Do, a Woman Did") :
Դեռահաս տարիները և ամուսնությունը Ջոն Ֆրանկլինի հետ
Ջեյն Ֆրանկլինը (ի ծնե Գրիֆֆին) ծնվել է 1791 թվականի դեկտեմբերի 4-ին Ջոն Գրիֆինի և Ջեյն Գիլմարդի ընտանիքում (Jane Guillemard)։ Նրա հայրը կայացած ձեռներեց էր և Լոնդոնի պատվավոր քաղաքացի։ Ջեյնը ստացել է տնային կրթություն, ինչպես նաև սովորել է Չելսիի դպրոց- ինտերնատում։ Դառնալով երիտասարդ կին, նա շարունակել է զբաղվել ինքնակրթությամբ կրոնի, պատմության և լեզվաբանության, մաթեմատիկայի և երաժշտության ոլորտներում։ Ճանապարհորդել է Մեծ Բրիտանիայում, Եվրոպայում, Սկանդինավիայում և Ռուսաստանում։ Սերը բնության և արկածախնդրության նկատմամբ նրան դարձրել է ժամանակի ամենահաջողակ կին ճանապարհորդներից մեկը։ Նա նաև իր ժամանակների ամենահայտնի խաբեբաներից մեկն էր։ Նա նաև մոլի գրող էր։ Նա գրանցում էր իր բոլոր տեսածները և լսածները իր ճանապարհորդական օրագրերում(դրանք ներկայումս պահվում են Սքոթրի անվան բևեռային ուսումնասիրությունների ինստիտուտում) ։
Ջեյնը մտերիմ է եղել գրող Էլեանոր Պորդենի հետ, ով 1823 թվականին դարձավ Ջոն Ֆրանկլինի կինը, ով բևեռային արշավախմբերի հայտնի մասնակից էր։ 1825 թվականին, երբ Ջոնը ընդամենը մի քանի ամիս էր ինչ մեկնել էր նոր էսպեդիցիայի, Էլեանորը մահացավ տուբերկուլոզից։ 1828 թվականի նոյեմբերի 5-ին Ջեյնը և Ջոն Ֆրանկլինը ամուսնացան ։
1830-ական թվականներին որբ Ջոն Ֆրանկլինը ծառայում էր Միջերկրական ծովում, Ջեյնը ճանապարհորդեց Իսպանիայում, Հունաստանում, Հյուսիսային Աֆրիկայում, Սիրիայում և Կրետե կղզում ։
Թասմանիա
1836 թվականին Ջոն Ֆրանկլինը նշանակվեց Թասմանիայի Վան Դիմեն երկրամասի գեներալ նահանգապետ։ Դա մի գաղութ-բնակավայր էր աքսորյալների համար։ Ունենալով ակտիվ գործունեություն ծավալելու ջիղ և չուզենալով ունենալ նահանգաետի կնոջ պասիվ կյանք, Ջեյն Ֆրանկլինը ձեռնամուխ եղավ զարկ տալու գաղութի սոցիալ-մշակութային կյանքին։ Ի շնորհիվ Ջեյնի ներդրումների 6 տարվա ընթացքում Թասմանիան դարձավ ամբողջ Ավստրալիայի ինտելեկտուալ կենտրոնը։ Կնոջ ազդեցությամբ՝ 1839 թվականին Ջոն Ֆրանկլինը հիմնեց գիտական ընկերակցություն, որը դարձավ առաջին թագավորական գիտական ընկերակցությունը Անգլիայի սահմաններից դուրս։ 1839 թվականին Ֆրանկլինը ձեռք բերեց 130 ակր հողատարածք Հոբարթում, այնտեղ հիմնելով բուսաբանական այգի, որին տվեց «Ancanthe» անվանումը ։ Այնտեղ էլ՝ հունական տաճարի նմանությամբ, հիմնվեց թանգարան, որի կառուցման ծախսերը ամբողջովին ֆինանսավորեց Ջեյն Ֆրանկլինը։
1838 թվականին լեդի Ֆրանկլինը կազմակերպեց ամենամյա փառատոն Հոբարթում, որը դարձավ և մնում է հարավային կիսագնդում անցկացվող ամենահայտնի ծովային մրցույթը ։
Ֆրանկլինի իր գործունեության ընթացքում դիմել է նաև որոշ խարդախությունների, որոնք սակայն նրան որոշակի հռչակ են բերել։ Դրանց թվին է դասվում կղզու ազատումը օձերից։ Լեդի Ֆրանկլինը առաջարկում էր 1 շիլլինգ յուրաքանչյուր օձի գլխի համար։ Նա հասցրեց ծախսել £600, մինչ Ջոն Ֆրանկլինը կխնդրեր նրան հրաժարվել այդ գաղափարից։
Որպես նահանգապետի կին, նա զբաղվել է նաև պարահանդեսների, ընդունելությունների և ճաշկերույթների կազմակերպմամբ։
Ծանոթագրություններ
Կատեգորիա:Անգլիացի ճանապարհորդներ
Գրիգորի Սարգիսով
Գրիգորի Ալեքսեյի Սարգիսով (Սարգսյան), խորհրդային հայ ռեժիսոր, դերասան, սցենարիստ։
Կենսագրություն
Գրիգորի Սարգիսովը ծնվել է 1902 թվականին Պյատիգորսկ քաղաքում։ 1926 թվականին ավարտել է Լենինգրադի համալսարանի հասարակագիտության ֆակուլտետը։ Աշխատել է «Սովկինո» կինոստուդիայում որպես ռեժիսոր-պրակտիկանտ։ Տարբեր տարիներ եղել է Հայֆիլմի, Լենֆիլմի, Գորկու անվան ստուդիայի և Մոսֆիլմի ռեժիսորը ։
Ծանոթագրություններ
Կատեգորիա:Հուլիսի 9 ծնունդներ Կատեգորիա:1902 ծնունդներ Կատեգորիա:Պյատիգորսկ քաղաքում ծնվածներ Կատեգորիա:1964 մահեր Կատեգորիա:Երևան քաղաքում մահացածներ Կատեգորիա:Հայ ռեժիսորներ Կատեգորիա:Հայ դերասաններ Կատեգորիա:Հայ սցենարիստներ Կատեգորիա:Սանկտ Պետերբուրգի պետական համալսարանի շրջանավարտներ
Գլխատում
Գլխատում, (դեկապիտացիա՝ գլուխ բառից), կենդանի էակի գլխի ֆիզիկական անջատումը մարմնից։ Գլխատումը կարող է լինել դիտավորյալ՝ անասունների, տնային թռչունների սպանդ, փորձարարական կենդանիների դեկապիտացիա , սպանություն կամ մահապատժի կատարում։ Իրագործվում են հատուկ գործիքի՝ գիլիոտինի կամ այլ կտրող գործիքով՝ կացինի, թրի, դանակի միջոցով։ Ոչ դիտավորյալ գլխատումը կարող է տեղի ունենալ պայթյունի , ավտովթարի կամ այլ դժբախտ պատահարների արդյունքում։ Ինքնասպանություն գլխատելու միջոցով եզակի, բայց հանդիպել է։ 2003 թվականին մի բրիտանացի ինքն իրեն գլխատել է իր սարքած էլեկտրական կոճակով գործի դրվող գիլյոտինի միջոցով
Գլխատումը միանշանակ առաջացնում է իշեմիա, որը հանգեցնում է գլխուղեղի մահ։ Գլխուղեղը մահանում է գլխատումից մի քանի րոպե անց։ Գլուխը կորցնում է գիտակցությունը գլխատումից 300 միլիվայրկյան հետո։ Դեմքի որոշ մկանների ռեֆլեքսային ցնցումներ կարող են շարունակվել մի քանի րոպե։
Հազվադեպ գլխատում են դիակը։ Հիմնականում գլուխը կտրում են որպես հաղթանշան կամ դիակը անճանաչելի դարձնելու համար ։
Պատմություն
Գլխատումը մահապատժի տեսակ է ծառայել հազարամյակների ընթացքում։ Միջնադարյան Եվրոպայում պետական դավաճաններին և քրեական հանցագործներին գլխատում էին և գլուխները ի ցույց դնում հասարակությանը։ Գլխատումը թրով կամ ցանկացած մարտական զենքով համարվում էր «ազնիվ» ձև և կիրառվում էր հիմնականում ազնվականների համար, որոնք լինելով զինվորականներ գերադասում էին մահանալ թրից քան կախվել կամ հրկիզվել։
Եթե թուրը կամ կացինը սուր էին կամ դահիճը հմուտ, ապա վրա էր հասնում արագ և անցավ մահը։ Եթե զենքը բութ էր կամ դահիճը անփորձ, ապա ստիպված մի քանի հարվածով էր սպանվում դատապարտյալը։ Այդ պատճառով դատապարտյալը հաճախ վճարում էր դահիճին, որ նա իր գործը լավ աներ։ Աչքերն էլ կապում էին, որ դատապարտյալը վճռական պահին չփորձեր գլուխը ետ քաշել։ Անգլիացի պեր Մարգըրեթ Փոուլը մահապատժի ժամանակ հրաժարվել է գլուխը դնել կառափնարանին և դահիճը մեկ հարվածով չի կարողացել գործը ավարտին հասցնել ու ստիպված տասը հարված է հասցրել  ։
Ծանոթագրություններ
Կատեգորիա:Մահապատժի միջոցներ Կատեգորիա:Մահվան պատճառներ
Սիվեժ (Մեծ Բոբրովկայի վտակ)
Սիվեժ (Сивеж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Բոբրովկա գետի աջ ափում՝ 40 կմ հեռավորության վրա։ Գետի երկարությունը 17 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Արսենևսկի շրջան
Արսենևսկի շրջան (Арсеньевский район), մունիցիպալ շրջան Ռուսաստանի Դաշնության Տուլայի մարզում։
Ստեղծվել է 1924 թվականին։ Վարչական կենտրոնը՝ Արսենևո ։
Աշխարհագրություն
Շրջանի տարածքի մակերեսը կազմում է 1096 կմ²։
Բնակչություն
2010 թվականի մարդահամարի արդյունքներով շրջանում բնակվում էր 10815 մարդ։ Բնակչության խտությունը կազմում էր 9,87 մարդ/կմ²։
Արտաքին հղումներ
Կատեգորիա:Տուլայի մարզ Կատեգորիա:Ռուսաստանի շրջաններ ըստ դաշնային սուբյեկտների
Քենիայի պատմություն
Քենիայի պատմություն։ Ժամանակակից Քենիայի ազգային կազմը ձևավորվել է 14-19-րդ դարերում ներգաղթերի հետևանքով։ Մ․ թ․ ա․ 5-մ․ թ․ 5-րդ դարերում Արևելյան Աֆրիկա են այցելել հույն, եգիպտացի, չինացի, հնդիկ և արաբ ծովագնացներն ու առևտրականները։ 7-8-րդ դարերում առաջացել են արաբների և աֆրիկացիների բնակավայրեր, 11-15-րդ դարերում Քենիայի առափնյա և նրան հարող ներքին շրջաններում՝ քաղաք-պետություններ։ 16-րդ դարում Արևելյան Աֆրիկայի զգալի մասը գրավել են պորտուգալացիները։ 18-րդ դարում առաջացել են արաբական մի շարք սուլթանություններ։ 19-րդ դարում սկսվել է Մեծ Բրիտանիայի և Գերմանիայի ներթափանցումը Քենիայի տարածք։ Անգլո–գերմանական պայմանագրով 1890 թվականին Քենիայի տարածքն անցել է բրիտանական հսկողության տակ, իսկ հետագայում մտել է բրիտանական Արևելյան Աֆրիկա պրոտեկտորատի կազմի մեջ։ 1920 թվականին Քենիան հռչակվել է բրիտանական գյսղութ, առափնյա շրջանները մնացել են իբրև պրոտեկտորատ։ Առաջին և երկրորդ համաշխարհային պատերազմների միջև ընկած ժամանակաշրջանում Քենիայում սկսվել է կազմակերպված հակագաղութատիրական պայքար։ 1960 թվականի մարտին ստեղծվել է Քենիայի աֆրիկացիների ազգային միություն (ՔԱԱՄ) կուսակցությունը, որը պահանջում էր Քենիայի քաղաքական անկախությունը։ 1961 թվականին և 1963 թվականին պառլամենտական ընտրություններում հաղթեց ՔԱԱՄ–ը և կազմեց Քենիայի առաջին աֆրրիկյան կառավարությունը։ 1963 թվականի հունիսի 1-ին Քենիան ստացավ ներքին ինքնավարություն, 1963 թվականի դեկտեմբերի 12-ին՝ դարձավ անկախ պետություն։ 1964 թվականի դեկտեմբերի 12-ին Քենիան հռչակվեց հանրապետություն։ Քենիայի կառավարության ներքին և արտաքին քաղաքականության հիմքում դրվեց «աֆրիկյան դեմոկրատական սոցիալիզմի» ուսմունքը։ Կառավարության գործունեության գլխավոր ուղղություններից մեկը տեղական և օտարերկրյա մասնավոր կապիտալի և աֆրիկացիների ձեռնարկատիրական գործունեության խրախուսումն է։ Արտաքին քաղաքական ասպարեզում Քենիան սերտ կապերի մեջ է Արեմտյան պետությունների, աֆրիկյան մի շարք երկրների հետ, հանդես է գալիս ապարտհեյդի և գաղութատիրության դեմ։ Քենիայի և ԽՍՀՄ–ի միջև դիվանագիտական հարաբերություններ հաստատվել են 1963 թվականի դեկտեմբերին։ 1964 թվականին կնքվել են տնտեսական և տեխնիկական, մշակութային համագործակցության և առետրային համաձայնագրեր։ 1963 թվականից Քենիան ՄԱԿ–ի անդամ է։ Քենիան Աֆրիկյան միասնության կազմակերպության անդամ է։
Ավնեժկա
Ավնեժկա (Авнежка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Շեիբուխտա գետի ձախ ափում՝ 22 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Մինչև 50 կմ երկարությամբ գետեր Կատեգորիա:Դվինսկո Պեչարսկի ավազանային շրջանի գետեր
Ամալիենբորգ
Ամալիենբորգ թագավորական պալատ (Amalienborg), պալատ Կոպենհագենում, Դանիայի ամենագեղեցիկ պալատներից մեկը, որը մայրաքաղաք Կոպենհագենի այցեքարտն է և դարեր շարունակ դանիական թագավորական ընտանիքի պաշտոնական նստավայրը և բնակության վայրն է եղել   ։ Ներկայումս Նորին Մեծություն Դանիայի Թագուհի Մարգարետ II-ի և Արքայազն Հենրիի պաշտոնական նստավայրն է ։
Անվանումը կապված է Ֆրեդերիկ III-ի կնոջ` թագուհի Սոֆի Ամալիայի անվան հետ, ում համար 1673 թվականին այդ վայրում Սոֆի Ամալիենբորգ անունով պալատ է կառուցվել (Sophie Amalienborg), որն այրվել է 1689 թվականի թագավորական թատրոնում օպերային ներկայացման ժամանակ բռնկված հրդեհից։
1993 թվականին Մշակույթի և պալատների դանիական գործակալությունը Ամալիենբորգը ընդգրկել է «Դանիայի բնության և մշակույթի ստեղծագործությունների նախնական ցանկի» մեջ, որը ներկայացվել է ՅՈւՆԵՍԿՕ-ին որպես Համաշխարհային ժառանգություն ։
Պալատի բաղկացուցիչ մասեր
Ճարտարապետ Նիկոլայ Էյտվեդի ճարտարապետական համալիրը բաղկացած է չորս առանձին կանգնած ռոկոկո ոճի գրեթե նույնանման ֆասադային առանձնատներից, որոնք իրարից տարբերվում են իրենց անուններով և վառարանային խողովակների թվով։ Առանձնատները օժանդակ թևերի (Flügel) հետ միասին առաջացնում են ութանկյուն մակերես, ձևավորելով համանուն հրապարակը, որի կենտրոնում կանգնած է Ֆրեդերիկ V - ի ձիով արձանը հռոմեկան կայսրի կերպարով (ֆրանսիացի քանդակագործ Ժակ Սալիի աշխատանքը)։
Առանձնատների անունները պայմանավորված են այն թագավորների և արքայազների անուններով, ովքեր այնտեղ են բնակվել իրենց ընտանիքների հետ միասին։ Դրանք համապատասխանաբար կոչվում են. Քրիստիան ութ առանձնատանը ներկայուս տեղակայված են գրադարանը և ընդունելությունների դահլիճները։ Քրիստիան ութ և Քրիստիան յոթ առանձնատները բաց են այցելուների համար։ Այնտեղ կարելի է տեսնել թագավորական ննջարաններն իրենց 1863-1947 թվականների վիճակով` սենյակների հարդարանքով, կահույքով, կենցաղային իրերով հանդերձ ։
Ֆրեդերիկ ութ և Քրիստիան ինը պալատները զբաղեցնում է թագավորական ընտանիքը, և դրանք փակ են զբոսաշրջիկների համար։
Քրիստիան VII առանձնատուն
Կառուցվել է 1750-1754 թվականներին հոֆմարշալ Գոթլոբ Մոլտկեի (1710-1792 թթ.) համար, որտեղից և երկրորդ անվանումը` Մոլտկեի առանձնատուն։ Քրիստիանսբորգ պալատի հրդեհից հետո` 1794 թվականի փետրվարի 26-ին, երբ թագավորական ընտանիքը մնաց առանց տանիքի, թագավոր Քրիստիան VII-ը ձեռք է բերել առանձնատունը որպես անձնական սեփականություն։
1808 թվականից շենքը օգտագործվում է Ֆրեդերիկ VI-ի արքունիքի համար։ 1852-1885 թվականներին այստեղ եղել է Արտաքին գործերի նախարարությունը։ 1885 թվականից առանձնատունն օգտագործվում է բացառապես թագավորական ընտանիքի հյուրերի ու շնորհանդեսների համար։
Կարճ ժամանակ եղել է թագաժառանգ Ֆրեդերիկ IX և թագադրված արքայադուստր Ինգրիդի նստավայրը, ինչպես նաև Մարգարետ II թագուհու և կոնսորտ արքայազն Հենրիկ Դանիացու նստավայրը, իրենց անձնական նստավայրերի վերականգնման ժամանակահատվածում։
1971-1975 թվականներին առանձնատան սենյակներում Մարգարետի և Հենրիկի որդիներ արքայազներ Ֆրեդերիկի և Իոախիմի համար կահավորվել է մանկական սենյակ, իսկ ավելի ուշ դասասենյակ։
1982 թվականին սկսվել է շենքի ճակատային մասի ռեստավրացիան, իսկ 1971-1975 թվականներին կատարվել է ինտերիերի ռեստավրացիան։ Քրիստիան VII-ի առանձնատունը հրապարակային այցելությունների համար բաց է։
Քրիստիան VIII առանձնատուն
Քրիստիան VIII-ի առանձնատունը (Christian VIII Palæ), որը հայտնի է նաև Լևեցաուի առանձնատուն անվամբ, քանի որ կառուցվել է գաղտնի խորհրդական կոմս Ք. Ֆ. Լևեցաուի համար (Christian Frederik Levetzau) 1750-1760 թվականներին։ 1794 թվականին պալատը գանձապետական միջոցներով գնվել է թագաժառանգ արքայազն Ֆրեդերիկի համար։ Ներքին ինտերիերը արդիականացվել է և կահավորվել ֆրանսիական ամպիրի ոճով` ճարտարապետ Նիկոլայ Աբիլդգարդի կողմից (Nicolai Abildgaard)։ 1805 թվականին Քրիստիան VII-ի ռեգենտի` թագաժառանգ արայազն Ֆրեդերիկի մահից հետո առանձնատունն անցել նրա որդուն ՝ Արքայազն Քրիստիան Ֆրեդերիկին։ 1839 թվականին Քրիստիանի գահ բարձրանալուց հետո առանձնատունը սկսվել է կոչվել Քրիստիան VIII թագավորի անունով։ Պալատի հյուսիսարևմտյան մասը եղել է արքայազն Ֆրեդերիկի տունը մինչև 2004 թվականը։ Դանիայի արքայադուստր Մերիի հետ նրա ամուսնությունից հետո նրանք տեղափոխվել են Ֆրեդենսբորգ։
Քրիստիան VIII մահացել է 1848 թվականինի, իսկ նրա այրին` թագուհի Կարոլինա Ամալիա (датск. Caroline Amalie 1796-1881) մահացել է 1881 թվականին։ 1885 թվականից մինչև 1898 թվականը շենքում տեղակայվել է Դանիայի Արտաքին գործերի նախարարությունը։ Ավելի ուշ այստեղ բնակություն է հաստատել թագաժառանգ արքայազն Քրիստիանը (1912 թվականին թագադրվել է ինչպես Քրիստիան X) իր տիկնոջ` Ալեքսանդրինայի հետ։ 1947 թվականին Քրիստիան X-ի մահից մի քանի տարի անց այստեղ բնակություն է հաստատել թագաժառանգ արքայազն Կնուդը (Knud)։
1980-ական թվականներին Քրիստիան VIII-ի պալատի ինտերիերը կրկին ռեստավրացվել է։ Այսօր այստեղ տեղակայված է թագավորական գրադարանը, ընդունելությունների սրահները և Գլյուքսբուրգների թագավորական ճյուղի թանգարանային հավաքածուն։ Քրիստիան VIII-ի առանձնատունը կամ «Լևեցաուի առանձնատունը» բաց է հանրության առաջ։
Ֆրեդերիկ VIII առանձնատուն
Ֆրեդերիկ VIII առանձնատունը, կամ Բրոկդորֆի առանձնատունը (Brockdorffs Palæ), կառուցվել է 1750-1760 թվականներին բարոն Իոախիմ Բրոկդորֆի (Joachim Brockdorff) համար։ 1763 թվականին նրա մահից հետո պալատը դարձել է հոֆմարշալ Մոլտկեի սեփականություն (դանիերեն A. G. Moltke)։ Երկու տարի անց առանձնատունը ձեռք է բերել թագավոր Ֆրեդերիկ V-ը (1723-1766 թթ.)։
1767 թվականից (Քրիստիան VII-ի (1749-1808 թթ.) օրոք) առանձնատունն օգտագործվել է որպես Կադետական Ակադեմիա։
Ֆրեդերիկ VI-ը (1768-1839 թթ.) առանձնատունը փոխանցել է իր դստերը` Արքայադուստր Վիլհելմինեին (Vilhelmine Marie af Danmark), երբ ամուսնացել է թագաժառանգ Ֆրեդերիկ VII-ի հետ։ 1837 թվականին այդ ամուսնության լուծարումից հետո և մինչև 1869 թվականը, երբ այստեղ բնակություն հաստատեց հաջորդ թագաժառանգ արքայազն Ֆրեդերիկը, առանձնատունը ծառայել թագավորական ընտանիքի տարբեր անդամներին։ 1906 թվականին Ֆրեդերիկ VIII-ի թագավոր դառնալուց հետո պալատը ստացել է ներկայիս անվանումը։
Ռեստավրացումից հետո` 1934 թվականին առանձնատունը փոխանցվել է հաջորդ գահաժառանգին` Ֆրեդերիկ IX-ին և թագադիր արքայադուստր Ինգրիդին։ Այրիանալով, Ինգրիդ թագուհին (Dronning Ingrid) առանձնատանն ապրել է ընդհուպ մինչև իր մահը` 2000 թվականի նոյեմբեր։
Քրիստիան IX առանձնատուն
Հայտնի է Շակի առանձնատուն (Քրիստիան IX) անվան տակ, սկսել է կառուցվել 1750 թվականին։ Չորս տարի անց գաղտնի խորհրդական Սեվերին Լեվենսկիոլդը (Severin Løvenskiold) իր վրայից հանել է շինարարության համար ստանձնած տնտեսական պարտավորությունները և շենքն անցել է կոմսուհի Ա. Ս. Շակին (Anne Sophie Schak), ով այն փոխանցել է իր որդուն Հանս Շակին։ Վերջինս էլ 1757 թվականին դարձել է ֆելդմարշալ Մոլտկեի փեսան։ Մոլտկեն էլ իր հերթին, ոչ միայն գումար է տրամադրել շինարարությունն ավարտի հասցնելու համար, այլև ներգրավել է լավագույն արհեստավորներին ներքին հարդարման աշխատանքների համար։
Քրիստիանսբորգի առանձնատան հրդեհից հետո առանձնատունը ձեռք է բերվել գահաժառանգ Ֆրեդերիկ VI-ի համար։ Շենքն անցումով կապվել է Մոլտկեի առանձնան (Քրիստիան VII առանձնատուն) պատկերասրահոների հետ երկրորդ հարկի մակարդակով, որը հենվում է ութ հոնիական սյուների վրա և չի խոչընդոտում հարակից` Ամալիենգեյդ (Amaliegade - Ամալիայի փողոց) փողոցի տրանսպորտի երթևեկությանը։
1839 թվականից շենքն օգտագործվել է որպես Գերագույն Դատարանի և Արտաքին գործերի Նախարարության համար։
1863 թվականին առանձնատունը դարձել է Քրիստիան IX-ի անձնական առանձնատուն։ Այստեղից էլ առաջացել է առ այսօր գոյություն ունեցող անվանումը։ Քրիստիան IX-ը` այսպես կոչված «Եվրոպայի սկեսրայրը», ապրել է այստեղ մինչև իր մահը` 1906 թվականը ։
1967 թվականին Քրիստիան IX առանձնատունը փոխանցվել է Արքայադուստր Մարգարետին և Արքայազն Հենրիկին։ Քրիստիան IX առանձնատունը հանդիսանում է Նորին Մեծություն Դանիայի թագուհի Մարգարետ II-ի և Նորին Մեծություն Դանիայի արքայազն Հենրիկի պաշտոնական նստավայրը ։
Պատմաճարտարապետական համալիրի չափեր և բաղկացուցիչ մասեր
Ամալիենբորգ ճարտարապետական համալիրը ձգվում է հյուսիսից հարավ 203 մ, իսկ արևելքից արևմուտք 195 մ երկարությամբ։ Ութանկյուն հրապարակը չունի հավասար կողմեր։ Շենքերի կողմերն ունեն 46 մ երկարություն, Ամալիենգեյդ փողոցին հարող կողմը ձգվում է գրեթե 60 մետր երկարությամբ, իսկ Ֆրեդերիկսգեյդ փողոցի կողմից` մոտ 56 մ։ Ամալիենբորգ պատմա-ճարտարապետական համալիրի մեջ մտնում են.
Ամալիենբորգի չորս պալատների հարևանությամբ` Քրիստիան IX և Քրիստոսի VII թագավորական պալատները միացնող սյունաշարերի հետևում` Ամալիեգեյդ փողոցի վրա գտնվում է Դեղին պալատը։
Հավելյալ տեղեկություններ
Ի սկզբանե այստեղ տեղակայված Սոֆի Ամալիենբորգի պալատն այրվել է հրդեհի հետևանքով, որը բռնկվել էր պալատական թատրոնում օպերային ներկայացման ժամանակ։ Փաստաթղթերում նշվում է, որ զոհվել է 171 մարդ։ Շենքը չի չի վերականգնվել։
Քրիստիան VII առանձնատան կամ Մոլտկեի առանձնատան ճակատը շենքի կառուցման ժամանակ զարդարված է եղել Թագավորական Փղի շքանշանով (Elefantordenen (R. E.)), քանի որ սեփականատերը հոֆմարշալ Ադամ Գոթլիբ Մոլտկեն եղել է Շքանշանի Ասպետ։ Ժամանակի ընթացքում այս դետալը կորել էր և միայն 2003 թվականին առանձնատան ռեստավրացումից հետո այն վերականգնվել է։
Դանիայի Մշակույթի նախարարությունը 2014 թվականի հոկտեմբերի 8-ին դիմել է Ֆինանսների նախարարությանը Ամալիենբորգի վերանորոգման աշխատանքեր սկսելու համար 34,2 միլիոն կրոն տրամադրել ։
Ճարտարապետ
Պալատական համալիրի հեղինակն է Նիկոլայ Էյտվեդը (Nicolai Eigtved; 1701-1754), ով իր գործունեությունը սկսել է Զելանդիա կղզու Ֆրեդերիկսբորգ պալատի պալատական այգեպանից և աճել է մինչև ռոկոկո ճարտարապետական ոճի խոշորագույն ճարտարապետ։ Նա Դանիայի գեղարվեստի թագավորական ակադեմիայի (1754), Ազգային թանգարանի, Ֆրեդերիկի եկեղեցու և Կոպենհագենի այլ տեսարժան շինությունների հեղինակներից է ։
Երկրորդ համաշխարհային պատերազմ
Երկրորդ համաշխարհային պատերազմի ժամանակ Դանիական Թագավորությունը չկարողացավ պահպանել իր ի սկզբանե չեզոք դիրքը  ։ Դանիայի դեմ Երրորդ Ռայխի ռազմական գործողությունները, որոնք սկսվեցին 1940 թվականի ապրիլի 9-ին տևեցին ընդամենը 6 ժամ. Դանիայի թագավոր Քրիստիան X-ը զենքը վայր դնելու հրաման արձակեց, Գերմանիայի հետ կնքվեց չհարձակվելու պայմանագիր ։
Ամալիենբուրգում երկու շենքերի միջև ստորգետնյա թունել կա փորված, որը հորատվել է 1945 թվականի հունվարին։ 31 մետր երկարությամբ ստորգետնյա թունելը հորատվել է Քրիստիան X- ի բնակելի պալատի և Քրիստիան VII առանձնատան միջև` Ֆրեդերկսգեյդ փողոցի հակառակ կողմում։ Այս միջոցառումը թելադրված է եղել թագավորական ընտանիքի անդամներին որպես պատանդ վերցնելու հնարավորություններից խուսափելու անհրաժեշտությունից ։ Այն ոչ մի անգամ չի օգտագործվել, բայց պահպանվում է առ այսօր ։
Հանդիսավոր արարողություններ
Ամեն օր կեսօրին Ամալիենբորգ պալատական հրապարակում տեղի է ունենում Նորին Մեծություն Դանիայի Թագուհի Մարգարետ II-ի պահակախմբի հերթափոխության հանդիսավոր արարողություն։ Սա հետաքրքիր երևույթ է, որը իրականացվում է երկու սցենարով։ Եթե թագուհին տվյալ պահին պալատում է, ապա տանիքի վրա դրոշ է բարձրացվում և արաողությունը մի փոքր ավելի երկար և հանդիսավոր բնույթ է կրում։
Արտաքին հղումներ
Կատեգորիա:Պաշտոնական նստավայրեր Կատեգորիա:1750 Կատեգորիա:Կոպենհագենի ճարտարապետություն Կատեգորիա:Ռոկոկո Կատեգորիա:Դանիայի ճարտարապետություն Կատեգորիա:Կոպենհագեն Կատեգորիա:Պալատներ Կատեգորիա:Ղեկավարների նստավայրեր Կատեգորիա:1760-ականների ճարտարապետություն Կատեգորիա:Դանիայի շենքեր և կառույցներ Կատեգորիա:Դանիայի թանգարաններ
Բլեդվեժ (գետ)
Բլեդվեժ (Бледвеж), գետ Ռուսաստանում, հոսում է Վոլգոգրադի մարզով։ Գետաբերանը տեղակայված է Գոռոդիշկա գետի ձախ ափին՝ 64 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր